***แฟนแทสติกโฟร์*** (อังกฤษ: *Fantastic Four*) บางครั้งติดป้ายผิดในฐานะ ***แฟนแทสติก 4*** (อังกฤษ: *Fantastic 4*) เป็นวิดีโอเกมเพลย์สเตชันที่พัฒนาโดยโพรบเอนเตอร์เทนเมนต์ และเผยแพร่โดยอะเคลมเอนเตอร์เทนเมนต์ เกมนี้ได้รับการเปิดตัวใน ค.ศ. 1997 และใช้ตัวละครจากมาร์เวลคอมิกส์ที่มีชื่อเดียวกัน เกมดังกล่าวเป็นแนวบีตเอ็มอัปที่เปิดตัวในช่วงเวลาที่แนวดังกล่าวเกือบจะตายไปแล้ว โดยได้รับคำวิจารณ์เชิงลบซึ่งระบุว่าเป็นเกมที่ซ้ำซากจำเจและเล่นง่ายจนน่าเบื่อ

โครงเรื่อง
----------

ด็อกเตอร์ดูมได้พัฒนาอุปกรณ์ที่เคลื่อนย้ายแฟนแทสติกโฟร์ไปยังสถานที่ต่าง ๆ สู่การต่อสู้กับมอนสเตอร์และตัวร้ายที่มีพลังพิเศษต่าง ๆ ซึ่งคนพลังกายสิทธิ์ได้ประกอบไทม์แมชชีนที่ช่วยให้เขาส่งทีมไปยังอาณาจักรเล็ก ๆ ของด็อกเตอร์ดูมเพื่อการต่อสู้ครั้งสุดท้าย แม้ว่ากาแลกตัสจะไม่ปรากฏในเกม แต่ก็ชัดเจนว่าเขาอยู่เบื้องหลังการทำลายของสครัลโฮมเวิลด์

รูปแบบการเล่น
-------------

รูปแบบของเกมคล้ายกับเกมอาร์เคด เช่น *ไฟนอลไฟต์* และ*แบทแมน ฟอร์เอฟเวอร์: ดิอาร์เคดเกม* ของอะเคลมเอง ผู้เล่นสูงสุดสี่คน (โดยเพลย์สเตชัน มัลติแทป) สามารถควบคุมคนพลังกายสิทธิ์, สาวน้อยพลังล่องหน, คนพลังภูผาหิน, คนพลังไฟ หรือชี-ฮัลค์ ผ่านการเลื่อนฉากระดับต่าง ๆ กลุ่มผู้ก่อการร้าย, หุ่นยนต์ และสิ่งมีชีวิตกลายพันธุ์จะปรากฏในแต่ละหน้าจอ และต้องถูกทำลายก่อนที่ผู้เล่นจะรุดหน้าได้ ตัวละครทุกตัวมีท่าต่อสู้ระยะสั้นที่หลากหลาย ทั้งต่อย, เตะ, กระโดด และเหวี่ยงศัตรูหรือสิ่งของ นอกจากนี้ ตัวละครแต่ละตัวมีท่าพิเศษอย่างน้อยสี่ท่าที่ไม่ซ้ำกันสำหรับตัวละครนั้น การใช้บล็อกหรือท่าพิเศษบางอย่างจะทำให้ "ฟอร์ซเพาเวอร์" ของตัวละครหมดไป

ศัตรูบางตัวจะทิ้งไอคอนไว้เบื้องหลังซึ่งให้ชีวิตเพิ่มแก่ผู้เล่น, หรือฟื้นฟูพลังชีวิต หรือฟอร์ซเพาเวอร์ ในตอนท้ายของแต่ละด่านจะมีตัวร้ายที่มีพลังพิเศษเพื่อกำจัด ได้แก่ โมลแมน, ซูเปอร์-สครัล, แอตทูมา, ซับ-มารีเนอร์, ไซโค-แมน หรือด็อกเตอร์ดูม หลังจากการกำจัดบอส โดยไม่สูญเสียชีวิตของผู้เล่นใด ๆ จะมีโบนัสหนึ่งในสามยก ซึ่งการต่อสู้ที่นี่เกิดขึ้นกับดรากอนแมน, ฮัลค์ หรือไอซ์แมน และในช่วงเวลาโหลดระหว่างแต่ละด่าน ผู้เล่นสามารถเล่นเกมแข่งรถขนาดเล็กได้

ผู้เล่นสามารถสลับระหว่างฮีโรที่ยังไม่ได้เล่นได้ตลอดเวลา บอสบางตัวพูดสั้น ๆ ก่อนต่อสู้หรือพ่ายแพ้ โดยสิ่งนี้ได้รับผลจากการเลือกตัวละครของผู้เล่น

หากผู้เล่นใช้ท่าเดียวกันหลายครั้งเกินไป ไอคอน "เหมือนเนยแข็ง" จะปรากฏขึ้น ในขณะที่ใช้ท่าที่หลากหลายจะทำให้ไอคอนยกนิ้วโป้งปรากฏขึ้น โดยไอคอนทั้งสองไม่มีผลกระทบต่อคะแนนของผู้เล่น

การพัฒนา
--------

มีการประกาศเกมเวอร์ชันเซกา แซตเทิร์น แต่บริษัทอะเคลมได้ยกเลิกไปในต้น ค.ศ. 1997

การตอบรับ
---------

| การตอบรับ |
| --- |
|  |

*แฟนแทสติกโฟร์*ได้รับคำวิจารณ์เชิงลบอย่างท่วมท้น ทั้งเว็บไซต์*ไอจีเอ็น*และนิตยสาร*เนกซ์เจเนอเรชัน*วิจารณ์การควบคุมที่ไม่ดีและงานสไปรต์หยาบ รวมถึงเว็บไซต์*เกมสปอต*และนิตยสาร*เนกซ์เจเนอเรชัน*ต่างก็พบว่าเพลงไม่สามารถเข้ากับเกมได้อย่างสมบูรณ์ นิตยสาร*เนกซ์เจเนอเรชัน*กล่าวว่า "เช่นเดียวกับเกมที่ได้รับอนุญาตของอะเคลมที่เลวร้ายที่สุดในช่วงแปดปีที่ผ่านมา ในกรณีนี้*แฟนแทสติกโฟร์*ของสแตน ลี เกมนี้ได้รับทรัพย์สินทางวัฒนธรรมป็อปที่น่ายกย่อง และลดทอนแอ็กชันเลื่อนด้านข้างให้เสื่อมลง – โดยใช้ 'แอ็กชัน' ในความหมายที่คลาดเคลื่อนของคำ"

บทวิเคราะห์สั้น ๆ ของนิตยสาร*เกมโปร*ได้วิจารณ์ว่า "แอนิเมชันตัวละครนั้นแข็งทื่อ เอฟเฟกต์เสียงนั้นดูแย่ และรูปแบบการเล่นซ้ำซากอย่างรวดเร็วเมื่อคลื่นของศัตรูโจมตีในรูปแบบที่คาดเดาได้" ส่วนเว็บไซต์*ไอจีเอ็น*ถึงกับบังอาจว่า "อาจเป็นเกมที่แย่ที่สุดเท่าที่เคยมีมา" ขณะที่เว็บไซต์*เกมสปอต*มีปฏิกิริยาที่หลากหลายมากกว่า โดยโต้แย้งว่า*แฟนแทสติกโฟร์*มีคุณสมบัติที่น่าสนใจบางอย่าง เช่น ความสามารถในการเล่นหลายคน รวมถึงหากเกมหลักได้รับการปรับปรุงเพื่อไม่ให้น่าเบื่อและง่าย เกมคงจะดีกว่านี้มาก

แม้ว่าพวกเขาจะไม่เคยวิจารณ์เกมดังกล่าว แต่นิตยสาร*อิเล็กทรอนิกส์เกมมิงมันทลี*ได้กล่าวถึง*แฟนแทสติกโฟร์*ในคู่มือผู้ซื้อวิดีโอเกม ค.ศ. 1998 ว่าเป็นการใช้ใบอนุญาตที่ดีแบบแย่ที่สุด โดยแสดงความคิดเห็นว่า "นอกเหนือจากกราฟิกรูปหลายเหลี่ยมที่ค่อนข้างดีแล้ว *แฟนแทสติกโฟร์*ไม่มีอะไรมากไปกว่าการทำ*ไฟนอลไฟต์*ในรูปแบบใหม่ ที่น่าเบื่อและซ้ำซาก"

อ้างอิง
-------

1. 1 2  "Fantastic 4 [sic]". *Next Generation*. No. 35. Imagine Media. November 1997. p. 191. สืบค้นเมื่อ October 28, 2021.
2. 1 2 3 4 5 6  "Fantastic Four: Dare We Say, 'It's Clobberin' Time?'". *Electronic Gaming Monthly*. No. 99. Ziff Davis. October 1997. p. 174.
3. ↑  "Canned!". *Sega Saturn Magazine*. No. 19. Emap International Limited. May 1997. p. 7. Acclaim's Fantastic Four and Batman and Robin are now off the schedule (although the potentially brilliant Condemned is still coming out) ...
4. ↑  "Fantastic Four for PlayStation". *GameRankings*. CBS Interactive. คลังข้อมูลเก่าเก็บจากแหล่งเดิมเมื่อ May 1, 2019.
5. ↑  Guise, Tom (October 1997). "The Fantastic Four [sic]". *Computer and Video Games*. No. 191. EMAP. p. 80. สืบค้นเมื่อ October 28, 2021.
6. ↑  "ファンタスティック・フォー". *Famitsu* (ภาษาญี่ปุ่น). Enterbrain. สืบค้นเมื่อ October 28, 2021.
7. 1 2 3  Toister, Dave (November 18, 1997). "Fantastic Four Review [date mislabeled as "April 28, 2000"]". *GameSpot*. Red Ventures. เก็บจากแหล่งเดิมเมื่อ December 13, 2004. สืบค้นเมื่อ October 28, 2021.
8. 1 2 3  IGN staff (August 29, 1997). "Fantastic Four [EU Import]". *IGN*. Ziff Davis. สืบค้นเมื่อ January 9, 2020.
9. ↑  Perez, Dindo (December 1997). "Fantastic Four". *Official U.S. PlayStation Magazine*. Vol. 1 no. 3. Ziff Davis. p. 115. สืบค้นเมื่อ November 30, 2021.
10. 1 2 3  "Finals". *Next Generation*. No. 35. Imagine Media. November 1997. p. 191.
11. ↑  N. Somniac (October 1997). "PlayStation ProReview: Fantastic Four". *GamePro*. No. 109. IDG. p. 144.
12. ↑  "The Good the Bad and the Silly". *1998 Video Game Buyer's Guide*. Ziff Davis. March 1998. p. 26.

แหล่งข้อมูลอื่น
---------------

* Fantastic Four at Mobygames
* แฟนทาสติกโฟร์สามารถเล่นได้ฟรีในเบราว์เซอร์บนอินเทอร์เน็ตอาร์ไคฟ์

| * ด
* ค
* ก
แฟนแทสติกโฟร์ในสื่ออื่น |
| --- |
| ภาพยนตร์ | 
* *The Fantastic Four* (ค.ศ. 1994; ไม่ได้เผยแพร่)
* *สี่พลังคนกายสิทธิ์* (ค.ศ. 2005)
* *สี่พลังคนกายสิทธิ์: กำเนิดซิลเวอร์ เซิรฟเฟอร์* (ค.ศ. 2007)
* *แฟนทาสติกโฟร์* (ค.ศ. 2015)

 |
| โทรทัศน์ | 
* *Fantastic Four* (ค.ศ. 1967–1968)
* *The New Fantastic Four* (1978)
* *Fred and Barney Meet the Thing* (1979)
* *Fantastic Four* (ค.ศ. 1994–1996)
	+ episodes
	+ *The Marvel Action Hour*
* *Fantastic Four: World's Greatest Heroes* (ค.ศ. 2006–2007)
	+ episodes

 |
| วิดีโอเกม | 
* *Questprobe featuring Human Torch and the Thing* (ค.ศ. 1985)
* *แฟนแทสติกโฟร์* (ค.ศ. 1997)
* *Fantastic Four* (ค.ศ. 2005)
* *ไรส์ออฟเดอะซิลเวอร์เซิร์ฟเฟอร์* (ค.ศ. 2007)

 |
| อื่น ๆ | 
* Doctor Doom in other media
* Doctor Doom's Fearfall
* Doomed!: The Untold Story of Roger Corman's The Fantastic Four

 |
| 
* หมวดหมู่ **Category**

 |